               EURÓPSKA KOMISIA
            V Bruseli26. 9. 2018
            COM(2018) 657 final
            2018/0337(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie na druhom zasadnutí konferencie zmluvných strán Minamatského dohovoru o ortuti v súvislosti s prijatím usmernení o dočasnom uskladnení ortuti, ktorá nie je odpadom, environmentálne vhodným spôsobom podľa článku 10 ods. 2 a 3 uvedeného dohovoru

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie na druhom zasadnutí konferencie zmluvných strán Minamatského dohovoru o ortuti v súvislosti s plánovaným prijatím usmernení o dočasnom uskladnení ortuti, ktorá nie je odpadom, environmentálne vhodným spôsobom podľa článku 10 ods. 2 a 3 uvedeného dohovoru.

               2.Kontext návrhu

               2.1.Minamatský dohovor o ortuti

               Minamatský dohovor o ortuti (ďalej len „dohoda“) je hlavným medzinárodným právnym rámcom zameraným na ochranu ľudského zdravia a životného prostredia pred antropogénnymi emisiami a uvoľňovaním ortuti a jej zlúčenín do ovzdušia, vody a pôdy. Zaoberá sa celým životným cyklom ortuti od primárnej ťažby ortuti až po zneškodnenie odpadovej ortuti vrátane dočasného uskladnenia ortuti, zmesí ortuti s inými látkami vrátane zliatin ortuti, s koncentráciou ortuti najmenej 95 hmotnostných percent (ďalej len „zmesi ortuti“), a šiestich zlúčenín ortuti vrátane chloridu ortutnatého (I), oxidu ortutnatého (II), síranu ortutnatého (II), dusičnanu ortutnatého (II), rumelky a sulfidu ortutnatého, ktoré nie sú odpadom.

               Dohoda nadobudla platnosť 16. augusta 2017.

               Európska únia je zmluvnou stranou dohody
                  1
               , rovnako ako väčšina členských štátov
                  2
               .

               2.2.Konferencia zmluvných strán

               Konferencia zmluvných strán dohody vykonáva funkcie, ktoré jej boli pridelené dohodou, a na tento účel zváži a prijme okrem iného akékoľvek dodatočné opatrenia, ktoré môžu byť potrebné na dosiahnutie cieľov dohody vrátane prijatia príslušných usmernení.

               Podľa článku 28 dohody a rozhodnutia MC-1/1 o rokovacom poriadku prijatom konferenciou zmluvných strán na jej prvom zasadnutí (24. – 29. septembra 2017) má každá zmluvná strana jeden hlas. Únia si však ako regionálna organizácia pre hospodársku integráciu a v záležitostiach, ktoré patria do jej právomoci, uplatňuje svoje právo hlasovať počtom hlasov rovnajúcim sa počtu jej členských štátov, ktoré sú zmluvnými stranami dohody. Únia si nemôže uplatniť svoje hlasovacie právo, ak si svoje hlasovacie právo uplatní ktorýkoľvek z jej členských štátov a naopak.

               2.3.Pripravovaný akt konferencie zmluvných strán

               Konferencia zmluvných strán na svojom druhom zasadnutí 19. novembra 2018 prijme usmernenia týkajúce sa dočasného uskladnenia ortuti, ktorá nie je odpadom, environmentálne vhodným spôsobom podľa článku 10 ods. 2 a 3 dohody (ďalej len „pripravovaný akt“).

               Cieľom pripravovaného aktu je ustanoviť usmernenia, ktorých cieľom je zabezpečiť dočasné uskladnenie ortuti, zmesí ortuti a šiestich zlúčenín ortuti [chloridu ortutnatého (I), oxidu ortutnatého (II), síranu ortutnatého (II), dusičnanu ortutnatého (II), rumelky a sulfidu ortutnatého], ktorú nie sú odpadom, environmentálne vhodným spôsobom. V praxi je pripravovaný akt dôležitý najmä pre skladovanie kvapalnej kovovej ortuti.

               Podľa článku 10 ods. 2 a 3 dohody sa zmluvné strany zaväzujú zabezpečiť dočasné uskladnenie environmentálne vhodným spôsobom, pričom sa musia zohľadniť usmernenia prijaté na konferencii zmluvných strán.

               3.Pozícia, ktorá sa má prijať v mene Únie

               Navrhovanou pozíciou, ktorá sa má prijať v mene Únie, je podporiť na druhom zasadnutí konferencie zmluvných strán prijatie pripravovaného aktu.

               Obsah pripravovaného aktu je výsledkom postupu medzi zasadnutiami, ktorý začala konferencia zmluvných strán na svojom prvom zasadnutí, a to rozhodnutím MC-1/18
                  3
               , v ktorom sa požaduje, aby „sekretariát dohody vykonal ďalšiu revíziu návrhu usmernení“ a „predložil revidované usmernenia na svojom druhom zasadnutí na posúdenie a prípadné prijatie“. Odborníci z Únie významnou mierou prispeli k tomuto procesu tým, že predložili sekretariátu svoje pripomienky v súlade s časovým harmonogramom stanoveným v rozhodnutí MC-1/18. Vo výslednom návrhu usmernení v znení revízie zo strany sekretariátu sa zohľadnili pripomienky odborníkov z EÚ, takže EÚ nemala dôvod na ďalšie pripomienky, keďže usmernenia sú v súlade s acquis vrátane smernice Európskeho parlamentu a Rady 2012/18/EÚ zo 4. júla 2012 o kontrole nebezpečenstiev závažných havárií s prítomnosťou nebezpečných látok
                  4
               , pokiaľ ide o väčšie zásoby ortuti. V usmerneniach sa okrem toho uvádza, že sa môžu uplatňovať flexibilne, najmä pokiaľ ide o malé zásoby.

               Navrhovaná pozícia je v súlade s politikou a právnymi predpismi EÚ o ortuti, keďže vykonávanie pripravovaného aktu zmluvnými stranami dohody by prispelo k zníženiu emisií ortuti a únikov z dočasného uskladnenia, a tým by slúžilo na ochranu ľudského zdravia a životného prostredia, a to aj v rámci Únie.

               Pozícia Únie je potrebná, keďže po prijatí budú musieť zmluvné strany dohody tieto usmernenia vziať do úvahy pri prijímaní opatrení na dočasné uskladnenie ortuti, zmesí ortuti a šiestich dotknutých zlúčenín ortuti, ktoré nie sú odpadom, environmentálne vhodným spôsobom.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  5
               .

               4.1.2.Uplatnenie na tento prípad

               Konferencia zmluvných strán je orgán zriadený dohodou, konkrétne Minamatským dohovorom o ortuti.

               Pripravovaný akt, ktorý má konferencia zmluvných strán prijať, predstavuje akt s právnymi účinkami. Pripravovaný akt má právne účinky z dôvodu, že zmluvné strany dohody ho musia zohľadniť pri prijímaní opatrení na zabezpečenie dočasného uskladnenia ortuti, zmesí ortuti a šiestich zlúčenín ortuti [chloridu ortutnatého (I), oxidu ortutnatého (II), síranu ortutnatého (II), dusičnanu ortutnatého (II), rumelky a sulfidu ortutnatého], ktoré nie sú odpadom, environmentálne vhodným spôsobom.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 ZFEÚ v spojení s článkom 218 ods. 9 ZFEÚ.

               2018/0337 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie na druhom zasadnutí konferencie zmluvných strán Minamatského dohovoru o ortuti v súvislosti s prijatím usmernení o dočasnom uskladnení ortuti, ktorá nie je odpadom, environmentálne vhodným spôsobom podľa článku 10 ods. 2 a 3 uvedeného dohovoru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia uzatvorila Minamatský dohovor o ortuti
                  6
                (ďalej len „dohoda“) rozhodnutím Rady (EÚ) 2017/939
                  7
                a tento dohovor nadobudol platnosť 16. augusta 2017.

               (2)V súlade s rozhodnutím MC-1/1 o rokovacom poriadku, ktorý prijala konferencia zmluvných strán dohody na svojom prvom zasadnutí, zmluvné strany vynaložia maximálne úsilie na dosiahnutie dohody o všetkých podstatných záležitostiach formou konsenzu.

               (3)Konferencia zmluvných strán dohody má počas svojho druhého zasadnutia, ktoré sa uskutoční 19. – 23. novembra 2018, prijať usmernenia týkajúce sa dočasného uskladnenia ortuti, ktorá nie je odpadom, environmentálne vhodným spôsobom.

               (4)Je vhodné stanoviť pozíciu, ktorá sa má prijať v mene Únie na konferencii zmluvných strán dohody, vzhľadom na to, že tieto usmernenia o dočasnom uskladnení ortuti, ktorá nie je odpadom, environmentálne vhodným spôsobom majú právne účinky, keďže zmluvné strany dohody musia pri vykonávaní opatrení týkajúcich sa dočasného uskladnenia zohľadniť takéto usmernenia.

               (5)Únia prispela k revízii návrhu usmernení o dočasnom uskladnení environmentálne vhodným spôsobom v rámci práce odborníkov medzi zasadnutiami, ktorá sa začala na základe rozhodnutia MC-1/18
                  8
                prijatého konferenciou zmluvných strán dohody na jej prvom zasadnutí, pričom Únia nepovažovala za potrebné navrhnúť ďalšie zmeny návrhu revidovaných usmernení, ktoré by vyplývali z tejto práce medzi zasadnutiami.

               (6)Navrhované usmernenia týkajúce sa dočasného uskladnenia ortuti, ktorá nie je odpadom, environmentálne vhodným spôsobom by sa preto mali podporiť.

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na druhom zasadnutí konferencie zmluvných strán, je takáto:

               Európska únia na druhom zasadnutí konferencie zmluvných strán Minamatského dohovoru o ortuti podporí prijatie usmernení o dočasnom uskladnení ortuti, ktorá nie je odpadom, environmentálne vhodným spôsobom podľa článku 10 ods. 2 a 3 uvedeného dohovoru.

               Menšie zmeny v dokumentoch uvedených v prvom pododseku môžu zástupcovia Únie dohodnúť bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene Európskej únie (Ú. v. EÚ L 142, 2.6.2017, s. 4).

                     (2)

                        Minamatský dohovor o ortuti ratifikovalo 7. septembra 2018 dvadsaťdva členských štátov, a to Belgicko, Bulharsko, Česká republika, Dánsko, Estónsko, Fínsko, Francúzsko, Holandsko, Chorvátsko, Litva, Lotyšsko, Luxembursko, Maďarsko, Malta, Nemecko, Portugalsko, Rakúsko, Rumunsko, Slovensko, Slovinsko, Spojené kráľovstvo a Švédsko.

                     (3)

                        Rozhodnutie MC-1/18 – Návrh usmernení o dočasnom uskladnení ortuti a jej zlúčenín podľa článku 10 ods. 3, Správa konferencie zmluvných strán Minamatského dohovoru o ortuti o práci na jej prvom zasadnutí, UNEP/MC/COP1/29 z 22. 11. 2017.

                     (4)

                        Ú. v. EÚ L 197, 24.7.2012, s. 1.

                     (5)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (6)

                        Overená kópia Minamatského dohovoru o ortuti je dostupná na:
                     https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf

                     (7)

                        Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene Európskej únie (Ú. v. EÚ L 142, 2.6.2017, s. 4).

                     (8)

                        Rozhodnutie MC-1/18 – Návrh usmernení o dočasnom uskladnení ortuti a jej zlúčenín podľa článku 10 ods. 3, Správa konferencie zmluvných strán Minamatského dohovoru o ortuti o práci na jej prvom zasadnutí, UNEP/MC/COP1/29 z 22. 11. 2017.


               EURÓPSKA KOMISIA
            V Bruseli28. 11. 2018
            COM(2018) 792 final
            2018/0407(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v ministerskej rade Energetického spoločenstva v súvislosti s predĺžením funkčného obdobia riaditeľa sekretariátu Energetického spoločenstva

               DÔVODOVÁ SPRÁVA

               1.KONTEXT NÁVRHU

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v ministerskej rade Energetického spoločenstva v súvislosti s predĺžením funkčného obdobia riaditeľa sekretariátu Energetického spoločenstva (ďalej len „EnCS“).

               Súčasný riaditeľ EnCS pán Janez Kopac bol prvýkrát vymenovaný v roku 2012. V roku 2015 bol obnovený jeho mandát, ktorého platnosť uplynie 30. novembra 2018.

               Podľa článkov 69 a 88 Zmluvy o založení Energetického spoločenstva (ECT) riaditeľa EnCS menuje ministerská rada Energetického spoločenstva jednoduchou väčšinou. Komisia má výlučné právo navrhnúť riaditeľa.

               2.Pozícia, ktorá sa má prijať v mene Únie

               Na podporu tretieho funkčného obdobia pána Kopaca v úlohe riaditeľa EnCS existuje viacero dôvodov:

               V prvom rade je dôležité zabezpečiť kontinuitu procesu Energetického spoločenstva. Pán Kopac má veľmi dobré výsledky, pokiaľ ide o riadenie kľúčových aspektov rámca Energetického spoločenstva. Ide najmä o reformu Zmluvy o Energetickom spoločenstve, zabezpečenie vykonávania acquis a zohrávanie kľúčovej úlohy v procese reforiem energetického trhu v prípade zmluvných strán Energetického spoločenstva.

               Po druhé, pán Kopac svoje portfólio riadi konštruktívnym a aktívnym spôsobom. Svojim povinnostiam sa venuje v súlade s cieľmi Zmluvy o Energetickom spoločenstve, pričom sa profesionálne angažuje v oblasti zosúlaďovania príslušných právnych predpisov zmluvných strán Energetického spoločenstva s kľúčovými zásadami práva EÚ. Okrem toho sa mu vďaka profesionalite a kvalite služieb svojho personálu podarilo dosiahnuť inštitucionálnu integritu EnCS, ako aj jej ďalší rozvoj.

               Napokon treba uviesť, že pán Kopac pri mnohých príležitostiach preukázal nezávislosť pri plnení svojich úloh. Ako štátny príslušník členského štátu EÚ by bol pán Kopac zároveň ďalšou zárukou rovnováhy rozhodovania a nestrannosti v rámci Energetického spoločenstva.

               Pozíciou, ktorá sa má prijať v mene Únie v ministerskej rade, by malo byť schválenie návrhu rozhodnutia.

               3.PRÁVNY ZÁKLAD, SUBSIDIARITA A PROPORCIONALITA

               3.1.Procesnoprávny základ

               3.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pripravovaný akt nedopĺňa ani nemení inštitucionálny rámec dohody. Procesnoprávnym základom navrhovaného rozhodnutia je preto článok 218 ods. 9 ZFEÚ.

               3.2.Hmotnoprávny základ

               3.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               3.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti energetiky. Hmotnoprávnym základom navrhovaného rozhodnutia je preto článok 194 ZFEÚ.

               3.3.Záver

               Právnym základom navrhovaného rozhodnutia by mal byť článok 194 v spojení s článkom 218 ods. 9 ZFEÚ.

               2018/0407 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v ministerskej rade Energetického spoločenstva v súvislosti s predĺžením funkčného obdobia riaditeľa sekretariátu Energetického spoločenstva

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 194 v spojení s článkom 218 ods. 9,

               so zreteľom na rozhodnutie Rady 2006/500/ES z 29. mája 2006 o uzavretí Zmluvy o Energetickom spoločenstve Európskym spoločenstvom,

               so zreteľom na Zmluvu o Energetickom spoločenstve, a najmä na jej články 69 a 88,

               so zreteľom na návrh Európskej komisie,

               keďže:

               (1)Rozhodnutím Rady 2006/500/ES z 29. mája 2006
                  1
                uzavrela Únia Zmluvu o Energetickom spoločenstve, ktorá nadobudla platnosť 1. júla 2006.

               (2)Podľa článkov 69 a 88 Zmluvy o Energetickom spoločenstve sa riaditeľ sekretariátu Energetického spoločenstva vymenúva na základe procedurálneho aktu ministerskej rady konajúcej na návrh Európskej komisie.

               (3)Energetické spoločenstvo sa podieľa na tvorbe reforiem vrátane viacerých nových legislatívnych návrhov, ktoré si vyžadujú aktívnu úlohu sekretariátu.

               (4)Pán Janez Kopac preukázal schopnosť účinne a nezávisle riadiť sekretariát, vďaka čomu dokáže plniť túto funkciu,

               PRIJALA TOTO ROZHODNUTIE:

               Jediný článok

               Pozícia, ktorá sa má prijať v mene Únie, je schválenie návrhu procedurálneho aktu ministerskej rady, ako sa stanovuje v prílohe k tomuto rozhodnutiu.

               V Bruseli

                     Za Radu

                     predseda

                     (1)

                        Ú. v. EÚ L 198, 20.7.2006, s. 15.

    ---documentbreak---

               EURÓPSKA KOMISIA
            V Bruseli28. 11. 2018
            COM(2018) 792 final
            PRÍLOHA
            k
            Návrhu rozhodnutia Rady
            o pozícii, ktorá sa má prijať v mene Európskej únie v ministerskej rade Energetického spoločenstva v súvislosti s predĺžením funkčného obdobia riaditeľa sekretariátu Energetického spoločenstva

               PRÍLOHA

               Návrh

               Procedurálny akt ministerskej rady o predĺžení funkčného obdobia riaditeľa sekretariátu Energetického spoločenstva

               Ministerská rada energetického spoločenstva,

               so zreteľom na Zmluvu o Energetickom spoločenstve, a najmä na jej články 69 a 88,

               so zreteľom na návrh Európskej komisie ministerskej rade predĺžiť funkčné obdobie pána Janeza Kopaca ako riaditeľa Energetického spoločenstva,

               so zreteľom na oddiely II.1 a II.5 pravidiel prijímania, pracovných podmienok a geografickej vyváženosti pracovníkov sekretariátu prijatých rozhodnutím 2006/02/MC-EnC zo 17. novembra 2006 ministerskou radou Energetického spoločenstva,

               PRIJALA TOTO ROZHODNUTIE:

               Článok 1

               Ministerská rada predlžuje funkčné obdobie pána Janeza Kopaca ako riaditeľa sekretariátu Energetického spoločenstva od 1. decembra 2018.

               Článok 2

               Pracovné podmienky riaditeľa sú stanovené v najnovšej verzii služobného poriadku. Ročná hrubá odmena riaditeľa je stanovená na 168 042,96 EUR, čo predstavuje odmenu za jeho funkčné obdobie s predlžením v roku 2015 a úpravou v dôsledku inflačnej valorizácie.

               Článok 3

               Sekretariát sprístupní tento procedurálny akt všetkým stranám a inštitúciám podľa Zmluvy o založení Energetického spoločenstva do 7 dní od jeho prijatia.

               Toto rozhodnutie nadobúda účinnosť dňom jeho prijatia.

               Vyhotovené v

               Za ministerskú radu:

               ------------------------------

               Predsedníctvo


               EURÓPSKA KOMISIA
            V Bruseli23. 1. 2019
            COM(2019) 11 final
            2019/0008(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na 14. zasadnutí konferencie zmluvných strán Bazilejského dohovoru o riadení pohybov nebezpečných odpadov cez hranice a ich zneškodňovaní, pokiaľ ide o niektoré zmeny príloh II, VIII a IX k nemu

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia, ktorým sa stanovuje pozícia Únie na 14. zasadnutí konferencie zmluvných strán Bazilejského dohovoru, v súvislosti s plánovaným prijatím zmien príloh k danému dohovoru.

               2.KONTEXT NÁVRHU

               2.1.Bazilejský dohovor o riadení pohybov nebezpečných odpadov cez hranice štátov a ich zneškodňovaní

               Bazilejský dohovor o riadení pohybov nebezpečných odpadov cez hranice štátov a ich zneškodňovaní (ďalej len „dohovor“) bol prijatý 22. marca 1989 a nadobudol platnosť v roku 1992. Európska únia a jej členské štáty sú zmluvnými stranami dohovoru
                  1
               . Dohovor je záväzný pre 186 zmluvných strán.

               Základným prvkom dohovoru je systém kontroly vývozu, dovozu a tranzitu určitého odpadu. Vývoz odpadu, na ktorý sa vzťahuje dohovor, sa musí vopred oznámiť príslušným orgánom štátov dovozu a tranzitu. Oznámenie uskutoční vyvážajúci štát, ktorý môže takisto od pôvodcov odpadu alebo vývozcov požadovať, aby takéto oznámenia zasielali prostredníctvom svojho príslušného orgánu. Oznámenia musia byť vyhotovené písomne a obsahovať vyhlásenia a informácie uvedené v prílohe V A k dohovoru. Vývoz odpadu sa môže uskutočniť len vtedy, ak všetky dotknuté štáty udelili svoj písomný súhlas (článok 6 dohovoru).

               Kontrolný systém dohovoru sa vzťahuje na nebezpečný odpad vymedzený v článku 1 a uvedený v prílohe VIII k dohovoru a iný odpad uvedený v prílohe II, ktorý obsahuje odpad z domácností a zvyšky vznikajúce pri spaľovaní domového odpadu. V dohovore sa uvádzajú aj položky odpadu uvedené v prílohe IX, ktoré nepatria do jeho rozsahu pôsobnosti a nie sú zahrnuté do kontrolného systému, pokiaľ takýto odpad neobsahuje materiál kategórie uvedenej v prílohe I v takom rozsahu, že vykazuje nebezpečnú vlastnosť v zmysle prílohy III.

               2.2.Konferencia zmluvných strán

               Konferencia zmluvných strán Bazilejského dohovoru je hlavným rozhodovacím orgánom dohovoru. Má právomoc meniť prílohy k dohovoru a zasadá každé dva roky.

               Štrnáste zasadnutie konferencie zmluvných strán (CoP14) sa bude konať v mesiacoch apríl a máj 2019 v Ženeve.

               2.3.Pripravovaný akt

               Jeden z bodov predbežného programu 14. zasadnutia konferencie zmluvných strán sa týka návrhu, ktorý predložilo Nórsko s cieľom zmeniť niektoré prílohy k dohovoru (ďalej len „pripravovaný akt“)
                  2
               .

               V danom pripravovanom akte sa nevyžaduje, aby sa kontrolné mechanizmy Bazilejského dohovoru vzťahovali na všetok plastový odpad, ale jeho účelom je zahrnúť niektoré druhy plastového odpadu do takýchto kontrolných mechanizmov a zároveň zaistiť, aby sa uvedené kontroly nevzťahovali na iné druhy plastového odpadu (aby sa s nimi mohlo naďalej obchodovať bez oznámení vyvážajúcich/dovážajúcich krajín),

               Účelom pripravovaného aktu je zmeniť alebo doplniť položky týkajúce sa plastového odpadu v:

               –prílohe II pri plastovom odpade, ktorý nie je nebezpečný, na ktorý by sa mal vzťahovať kontrolný systém dohovoru,

               –prílohe VIII pri nebezpečnom plastovom odpade, na ktorý by sa takisto mal vzťahovať kontrolný systém a

               –prílohe IX pri plastovom odpade, ktorý nie je nebezpečný, na ktorý by sa mal vzťahovať kontrolný systém, pokiaľ takýto odpad neobsahuje materiál kategórie uvedenej v prílohe I v takom rozsahu, že vykazuje nebezpečnú vlastnosť v zmysle prílohy III.

               Návrh na zmenu príloh II, VIII a IX k dohovoru, ktorý predložilo Nórsko, bol zmluvným stranám rozoslaný 26. októbra 2018. Vďaka návrhu možno medzi krajinami naďalej obchodovať s plastovým odpadom, ktorý nie je nebezpečný a ktorý patrí do revidovanej položky v prílohe IX, a to za rovnakých podmienok podľa dohovoru ako v súčasnosti, zatiaľ čo plastový odpad vyžadujúci osobitnú pozornosť a nebezpečný plastový odpad (nové položky v prílohách II a VIII) sú zahrnuté do kontrolného systému dohovoru.

               Zmeny príloh II, VIII a IX k dohovoru nadobudnú účinnosť v EÚ po tom, ako sa vykonajú zmenami nariadenia Európskeho parlamentu a Rady (ES) č. 1013/2006 zo 14. júna 2006 o preprave odpadu
                  3
               . Zmeny týkajúce sa prevádzkovateľov a orgánov, pokiaľ ide o vývoz z EÚ, budú závisieť od druhov odpadu a krajín určenia.

               Pri vývoze z EÚ do krajín, ktoré nie sú členmi OECD, sa zakáže viacero nových kategórií nebezpečného plastového odpadu (uvedených v prílohe VIII). Vývoz takéhoto odpadu v rámci OECD sa bude musieť riadiť postupom oznamovania. Vývoz určitého plastového odpadu, ktorý nie je nebezpečný (zahrnutého v prílohe II), z EÚ do krajín, ktoré nie sú členmi OECD, bude takisto zakázaný, pokiaľ sa EÚ nerozhodne uplatňovať postup oznamovania prostredníctvom zmien nariadenia (ES) č. 1013/2006 (ktoré sa má preskúmať na konci roka 2020). Vývoz takéhoto odpadu v rámci OECD takisto podlieha postupu oznamovania. Druhy plastového odpadu uvedené v prílohe IX k dohovoru by sa mohli vyvážať bez akýchkoľvek kontrol za predpokladu, že sú splnené určité podmienky na zabezpečenie ich jednoduchej recyklácie v krajine dovozu.

               Automatické zapracovanie nórskeho návrhu do nariadenia (ES) č. 1013/2006 by viedlo k tomu, že v prípade druhov odpadu novo zahrnutých do príloh II alebo VIII k Bazilejskému dohovoru by preprava v rámci EÚ podliehala postupu oznamovania.

               Postup týkajúci sa zmeny príloh k dohovoru sa riadi článkami 17 a 18 dohovoru. Konkrétnejšie zmluvná strana musí predložiť navrhovanú zmenu a sekretariát ju musí oznámiť všetkým zmluvným stranám najmenej šesť mesiacov pred zasadnutím, na ktorom sa má prijať, t. j. 28. októbra 2018 na zasadnutí CoP14. Každý takýto návrh sa navyše musí prijať na zasadnutí konferencie zmluvných strán a účinnosť môže nadobudnúť šesť mesiacov po tom, ako ho oznámi depozitár. Pripravovaný akt sa stane záväzným pre zmluvné strany v súlade s článkom 18 ods. 2 písm. c) dohovoru, v ktorom sa stanovuje: „po uplynutí šiestich mesiacov odo dňa oznámenia depozitárom príloha nadobúda platnosť pre všetky zmluvné strany tohto dohovoru alebo každého príslušného protokolu, ktoré nepredložili oznámenie podľa písmena b) tohto pododseku“.

               3.POZÍCIA, KTORÁ SA MÁ PRIJAŤ V MENE ÚNIE

               Únia by mala podporiť zmeny príloh k dohovoru s cieľom zmeniť alebo doplniť položky týkajúce sa plastového odpadu v:

               –prílohe II pri plastovom odpade, ktorý nie je nebezpečný, na ktorý by sa mal vzťahovať kontrolný systém dohovoru,

               –prílohe VIII pri nebezpečnom plastovom odpade, na ktorý by sa takisto mal vzťahovať kontrolný systém a

               –prílohe IX pri plastovom odpade, ktorý nie je nebezpečný, na ktorý by sa mal vzťahovať kontrolný systém, pokiaľ takýto odpad neobsahuje materiál kategórie uvedenej v prílohe I v takom rozsahu, že vykazuje nebezpečnú vlastnosť v zmysle prílohy III.

               Bez uvedených zmien príloh k dohovoru hrozí značné riziko, že plastový odpad sa vyvezie do krajín bez primeraných infraštruktúr na účinný zber odpadu a na nakladanie s odpadmi environmentálne vhodným spôsobom. Pripravovaný akt prispeje k:

               –zlepšeniu kontrol vývozu plastového odpadu,

               –podpore nakladania s plastovým odpadom environmentálne vhodným spôsobom,

               –zníženiu rizika, že plastový odpad sa dostane do životného prostredia, a

               –zabráneniu tvorby morského odpadu, ktorý predstavuje celosvetový environmentálny problém.

               V Európskej stratégii pre plasty prijatej 16. januára 2018
                  4
                sa uvádza, že kľúčom k riešeniu najvážnejších zdrojov znečistenia oceánov plastmi, t. j. nedostatočnej infraštruktúry odpadového hospodárstva v rozvojových a rozvíjajúcich sa ekonomikách, je medzinárodná spolupráca. Konkrétne sa v nej uvádzajú podporné opatrenia v rámci Bazilejského dohovoru a zabezpečenie toho, aby sa so všetkými plastmi vyvezenými do zahraničia na recykláciu zaobchádzalo a spracovávali sa za podmienok podobných tým, ktoré sa uplatňujú v EÚ. EÚ vyváža značný podiel svojho plastového odpadu do tretích krajín (3 milióny ton v roku 2016), kde pretrváva neistota vzhľadom na jeho spracovanie a narastajú cezhraničné problémy vyplývajúce z medzinárodného vývoja vrátane nedávneho rozhodnutia Číny obmedziť dovoz určitých druhov plastového odpadu.

               Ustanovenia dohovoru sa v Únii vykonávajú prostredníctvom nariadenia (ES) č. 1013/2006. Toto nariadenie sa uplatňuje na vývoz odpadu z Únie, jeho dovoz do nej, ako aj na prepravu odpadu medzi členskými štátmi (článok 1). Uplatňuje sa aj v rámci Európskeho hospodárskeho priestoru (ďalej len „EHP“)
                  5
               .

               Po prijatí a nadobudnutí platnosti pripravovaného aktu sa bude musieť zapracovať do práva Únie, konkrétne do nariadenia (ES) č. 1013/2006. To by znamenalo, že preprava plastového odpadu novo zahrnutého do príloh II a VIII v rámci EÚ a EHP by podliehala novým kontrolným opatreniam (a zákaz vývozu tohto odpadu do krajín, ktoré nie sú členmi OECD). Hoci by táto situácia bola žiaduca z uvedených dôvodov, pokiaľ ide o vývoz z EÚ, mohlo by to mať neželané a problematické účinky na prepravu plastového odpadu určeného na recykláciu v rámci EÚ a EHP, pretože by podliehala novým postupom oznamovania. Na takúto prepravu sa už vzťahujú požiadavky na ochranu životného prostredia stanovené v právnych predpisoch Únie o odpade a zavedením nových administratívnych postupov by sa recyklácia plastov v EÚ síce mohla stať komplikovanejšou a nákladnejšou, no jej environmentálneho prínosy by boli obmedzené.

               V záujme zachovania súčasnej situácie v rámci Únie a EHP (t. j. bez kontrolného systému dohovoru o preprave nových druhov plastového odpadu) by bolo potrebné oznámiť príslušné ustanovenia sekretariátu dohovoru podľa článku 11 dohovoru. Tento článok umožňuje zmluvným stranám uzatvárať dvojstranné, mnohostranné alebo regionálne dohody alebo ujednania týkajúce sa cezhraničného pohybu odpadu za predpokladu, že takéto dohody alebo ujednania sú zlučiteľné s nakladaním s odpadom environmentálne vhodným spôsobom, ako sa vyžaduje v dohovore. V dohodách alebo ujednaniach sa stanovia opatrenia, ktoré sú aspoň také prijateľné z hľadiska životného prostredia ako tie, ktoré sa stanovujú v dohovore, s osobitným zreteľom na záujmy rozvojových krajín. Oznámenia podľa článku 11 boli predložené napríklad v súvislosti s rozhodnutím Rady OECD
                  6
               .

               V tomto návrhu rozhodnutia Rady sa preto stanovuje, že Únia podľa článku 11 dohovoru oznámi sekretariátu ustanovenia, ktoré sa vzťahujú na prepravu príslušného plastového odpadu v rámci Únie a EHP, ak sa dané ustanovenia líšia od pripravovaného aktu, spolu s informáciou, že naše ustanovenia sú založené na systéme nakladania s odpadmi environmentálne vhodným spôsobom v zmysle dohovoru. Takisto treba prijať opatrenia s cieľom informovať sekretariát OECD o uvedenej situácii vzhľadom na prepojenie medzi zmenami príloh k dohovoru a uvedeným rozhodnutím OECD.

               4.PRÁVNY ZÁKLAD

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  7
               .

               4.1.2.Uplatnenie na tento prípad

               Konferencia zmluvných strán Bazilejského dohovoru je orgán zriadený predmetným dohovorom.

               Akt, ktorý má konferencia zmluvných strán prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 18 dohovoru. Môže rozhodujúcim spôsobom ovplyvniť obsah právnych predpisov EÚ, konkrétne nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu. Týmto nariadením sa vykonáva predmetný dohovor, okrem iného tým, že sa v ňom stanovujú postupy vývozu odpadu z Únie a jeho dovozu do nej, ako aj postupy prepravy odpadu medzi členskými štátmi. Toto nariadenie sa uplatňuje aj v EHP.

               Po zmene príloh k dohovoru by sa uvedené zmeny mali zapracovať do nariadenia (ES) č. 1013/2006 (s možnou výnimkou ustanovení o preprave odpadu v rámci EÚ, ako sa vysvetľuje v predchádzajúcich častiach textu).

               Pripravovaný akt nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú ochrany životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 v spojení s článkom 218 ods. 9 ZFEÚ.

               2019/0008 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na 14. zasadnutí konferencie zmluvných strán Bazilejského dohovoru o riadení pohybov nebezpečných odpadov cez hranice a ich zneškodňovaní, pokiaľ ide o niektoré zmeny príloh II, VIII a IX k nemu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Bazilejský dohovor o riadení pohybov nebezpečných odpadov cez hranice štátov a ich zneškodňovaní (ďalej len „dohovor“) uzavrela Únia 22. marca 1989 rozhodnutím Rady 93/98/EHS o uzavretí dohovoru o riadení pohybu nebezpečných odpadov cez hranice štátov a ich zneškodňovaní (Bazilejský dohovor) v mene Spoločenstva
                  8
                a nadobudol platnosť v roku 1992.

               (2)Podľa článku 15 dohovoru konferencia zmluvných strán zváži a podľa potreby prijme zmeny dohovoru.

               (3)Konferencia zmluvných strán na svojom 14. zasadnutí, ktoré sa uskutoční v mesiacoch apríl až máj 2019, zváži prijatie zmien príloh k dohovoru s cieľom upraviť alebo doplniť položky týkajúce sa plastového odpadu v:

               –prílohe II pri plastovom odpade, ktorý nie je nebezpečný, na ktorý by sa takisto mal vzťahovať kontrolný systém,

               –prílohe VIII pri nebezpečnom plastovom odpade, na ktorý by sa takisto mal vzťahovať kontrolný systém a

               –prílohe IX pri plastovom odpade, ktorý nie je nebezpečný, na ktorý by sa mal vzťahovať kontrolný systém, pokiaľ takýto odpad neobsahuje materiál kategórie uvedenej v prílohe I v takom rozsahu, že vykazuje nebezpečnú vlastnosť v zmysle prílohy III.

               (4)Návrh na zmenu príloh II, VIII a IX k dohovoru, ktorý predložilo Nórsko, bol zmluvným stranám rozoslaný 26. októbra 2018. Vďaka návrhu sa medzi krajinami bude naďalej obchodovať s plastovým odpadom, ktorý nie je nebezpečný a ktorý patrí do revidovanej položky v prílohe IX, a to za rovnakých podmienok podľa dohovoru ako v súčasnosti, zatiaľ čo plastový odpad vyžadujúci osobitnú pozornosť a nebezpečný plastový odpad (nové položky v prílohách II a VIII) sú zahrnuté do kontrolného systému dohovoru.

               (5)Je vhodné určiť pozíciu, ktorá sa má v mene Únie zaujať na konferencii zmluvných strán, pretože pripravovaný akt bude pre Úniu záväzný a môže rozhodujúcim spôsobom ovplyvniť obsah práva Únie, konkrétne nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu
                  9
               .

               (6)Únia by mala podporiť uvedené zmeny príloh k dohovoru, pretože prispejú k zlepšeniu kontrol vývozu plastového odpadu, zabránia vývozu plastového odpadu do krajín bez primeranej infraštruktúry na účinný zber odpadu a environmentálne šetrné nakladanie s odpadmi, čím sa podporí nakladanie s odpadmi environmentálne vhodným spôsobom, zníži sa riziko výskytu odpadu v životnom prostredí a zamedzí sa tvorba morského odpadu, ktorý predstavuje globálny environmentálny problém.

               (7)Je vhodné zachovať súčasnú situáciu, pokiaľ ide o prepravu plastového odpadu v rámci Únie a EHP, a teda nevyužívať kontrolný systém Bazilejského dohovoru pri odpadoch, ktoré by sa na 14. zasadnutí konferencie zmluvných strán Bazilejského dohovoru mohli zahrnúť do príloh II a VIII. Únia by preto mala oznámiť ustanovenia právnych predpisov Únie, ktoré sa vzťahujú na prepravu príslušného plastového odpadu v rámci Únie a EHP, ak sa líšia od pripravovaného aktu, spolu s informáciou, že naše ustanovenia sú založené na systéme nakladania s odpadmi environmentálne vhodným spôsobom v zmysle dohovoru. Toto oznámenie sa predkladá sekretariátu dohovoru v súlade s jeho článkom 11.

               PRIJALA TOTO ROZHODNUTIE:

               Článok 1

               1.Toto je pozícia, ktorá sa má zaujať v mene Únie na 14. zasadnutí konferencie zmluvných strán Bazilejského dohovoru, podľa odseku 2:

               Únia podporuje zmeny príloh k dohovoru s cieľom zmeniť alebo doplniť položky týkajúce sa plastového odpadu v:

               –prílohe II pri plastovom odpade, ktorý nie je nebezpečný, na ktorý by sa takisto mal vzťahovať kontrolný systém,

               –prílohe VIII pri nebezpečnom plastovom odpade, na ktorý by sa takisto mal vzťahovať kontrolný systém a

               –prílohe IX pri plastovom odpade, ktorý nie je nebezpečný, na ktorý by sa mal vzťahovať kontrolný systém, pokiaľ takýto odpad neobsahuje materiál kategórie uvedenej v prílohe I v takom rozsahu, že vykazuje nebezpečnú vlastnosť v zmysle prílohy III.

               2.Keď sa na zasadnutí konferencie zmluvných strán Bazilejského dohovoru prijme pripravovaný akt, Únia v súlade s článkom 11 dohovoru oznámi sekretariátu dohovoru ustanovenia právnych predpisov Únie, ktoré sa vzťahujú na prepravu plastového odpadu uvedeného v pripravovanom akte v rámci Únie a EHP, ak sa dané ustanovenia líšia od pripravovaného aktu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 93/98/EHS o uzavretí Dohovoru o riadení pohybu nebezpečných odpadov cez hranice štátov a ich zneškodňovaní (Bazilejský dohovor) v mene Spoločenstva (Ú. v. ES L 39, 16.2.1993, s. 1).

                     (2)

                        Znenie návrhu je k dispozícii na webovej stránke Bazilejského dohovoru, pozri:http://www.basel.int/TheConvention/Communications/tabid/1596/Default.aspx.

                     (3)

                        Ú. v. EÚ L 190, 12.7.2006, s. 1.

                     (4)

                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov, Európska stratégia pre plasty v obehovom hospodárstve, COM(2018) 28 final.

                     (5)

                        Rozhodnutie Spoločného výboru EHP č. 73/2008 zo 6. júna 2008.

                     (6)

                        C(2001) 107/Final o riadení pohybu odpadov určených na zhodnotenie cez štátne hranice,
                  http://www.basel.int/Countries/Agreements/tabid/1482/Default.aspx
                  .

                     (7)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (8)

                        Ú. v. ES L 39, 16.2.1993, s. 1.

                     (9)

                        Ú. v. EÚ L 190, 12.7.2006, s. 1.


               EURÓPSKA KOMISIA
            V Bruseli31. 1. 2019
            COM(2019) 26 final
            2019/0013(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Švajčiarskou konfederáciou o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  1
                („prümské rozhodnutie“) bolo prijaté s cieľom začleniť do právneho rámca Európskej únie podstatu ustanovení predchádzajúcej Prümskej zmluvy o zintenzívnení cezhraničnej spolupráce, najmä v boji proti terorizmu, cezhraničnej trestnej činnosti a nelegálnej migrácii, ktorú 27. mája 2005 schválilo sedem európskych krajín. V ten istý deň Rada prijala aj rozhodnutie 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  2
                („prümské vykonávacie rozhodnutie“), v ktorom sa stanovujú technické ustanovenia potrebné na vykonávanie rozhodnutia 2008/615/SVV.

               Cieľom prümského rozhodnutia a prümského vykonávacieho rozhodnutia je zlepšiť výmenu informácií medzi orgánmi zodpovednými za predchádzanie trestným činom a ich vyšetrovanie, ako aj posilniť cezhraničnú policajnú a justičnú spoluprácu medzi členskými štátmi Únie. Prümské rozhodnutie obsahuje okrem iného ustanovenia, podľa ktorých si členské štáty vzájomne udeľujú prístupové práva k svojim automatizovaným súborom s analýzou DNA, automatizovaným systémom identifikácie odtlačkov prstov a údajom o evidencii vozidiel. Informácie získané porovnávaním údajov otvoria štátom nové prístupy k vyšetrovaniu, a tým zohrajú kľúčovú úlohu v pomoci orgánom presadzovania práva a justičným orgánom v členských štátoch.

               Rada prijala 30. novembra 2009 rámcové rozhodnutie Rady 2009/905/SVV o akreditácii poskytovateľov forenzných služieb vykonávajúcich laboratórne činnosti
                  3
                („forenzné rozhodnutie“). V tomto rámcovom rozhodnutí sa stanovujú požiadavky na výmenu údajov o DNA a odtlačkoch prstov s cieľom zabezpečiť, aby orgány zodpovedné za predchádzanie trestným činom a ich odhaľovanie a vyšetrovanie považovali výsledky laboratórnych činností vykonávaných akreditovanými poskytovateľmi forenzných služieb v jednom členskom štáte za rovnocenné s výsledkami laboratórnych činností vykonávaných poskytovateľmi forenzných služieb, ktorí sú akreditovaní podľa normy EN ISO/IEC 17025 v ktoromkoľvek inom členskom štáte.

               Komisia predložila Rade v októbri 2015 odporúčanie na rozhodnutie Rady, ktorým sa povoľujú rokovania o uzatvorení dohôd so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a prílohy k uvedenému rozhodnutiu (smernice na rokovania).

                  Rada poverila 10. júna 2016 Komisiu začatím rokovaní so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV, rozhodnutia Rady 2008/616/SVV vrátane jeho prílohy a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti. Rokovania s oboma krajinami boli úspešne ukončené parafovaním dohody 24. mája 2018.

                  Komisia sa domnieva, že ciele stanovené Radou v smerniciach na rokovania boli dosiahnuté a návrh dohody je pre Úniu prijateľný.

               Cieľom tejto medzinárodnej dohody medzi EÚ a Švajčiarskou konfederáciou je zlepšiť a zjednodušiť automatizovanú výmenu informácií vrátane spravodajských informácií medzi orgánmi presadzovania práva v členských štátoch a v týchto pridružených krajinách s cieľom podnietiť medzinárodnú policajnú spoluprácu. Možnosť všetkých členských štátov získať prístup k vnútroštátnym databázam Švajčiarskej konfederácie obsahujúcich údaje o DNA, odtlačkoch prstov a evidencii vozidiel a naopak je nepochybne mimoriadne dôležitá pre posilnenie a podporu cezhraničnej policajnej spolupráce. Zlepšenie výmeny informácií v oblasti presadzovania práva v záujme zachovania bezpečnosti v Európskej únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice EÚ.

               •Súlad s existujúcimi ustanoveniami v tejto oblasti politiky

               Rámcové rozhodnutie Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi presadzovania práva členských štátov Európskej únie
                  4
               , tzv. švédska iniciatíva, predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  5
               .

               Švédska iniciatíva sa do určitej miery vzťahuje na prümské rozhodnutie, keďže sa v nej stanovujú pravidlá, podľa ktorých si orgány presadzovania práva v členských štátoch a pridružených krajinách môžu účinne vymieňať existujúce informácie a spravodajské informácie na účely vedenia vyšetrovania trestných činov alebo spravodajských operácií v trestných veciach. Podľa článku 5 ods. 1 švédskej iniciatívy sa môžu požadovať informácie a spravodajské informácie na účel predchádzania trestnému činu alebo jeho odhalenia či vyšetrovania, ak existujú vecné dôvody domnievať sa, že príslušné informácie a spravodajské informácie sú dostupné v inom členskom štáte. Automatizovaná výmena informácií podľa prümského rozhodnutia je vhodná na stanovenie takýchto vecných dôvodov.

               Okrem toho podľa článku 20 ods. 1 nariadenia (EÚ) č. 603/2013
                  6
                musia členské štáty pred podaním žiadosti o prístup do systému Eurodac na účely presadzovania práva najprv skontrolovať databázy odtlačkov dostupné v rámci vnútroštátneho práva a porovnať súbor údajov o odtlačkoch prstov s automatizovanými databázami odtlačkov prstov iných členských štátov podľa prümského rozhodnutia. Členské štáty, ktoré nespĺňajú podmienku vykonať prümskú kontrolu, ktorá je povinným predpokladom na predloženie žiadosti o prístup do systému Eurodac na účely presadzovania práva, nebudú môcť predložiť uvedenú žiadosť.

               Rada poverila 14. decembra 2015 Komisiu začatím rokovaní o dohodách medzi Úniou na jednej strane a Dánskom, Islandom, Nórskom, Švajčiarskom a Lichtenštajnskom na druhej strane o podmienkach účasti týchto štátov na postupe porovnávania a prenosu údajov na účely presadzovania práva stanovenom v kapitole VI nariadenia (EÚ) č. 603/2013.

               Medzinárodná dohoda medzi Úniou a Islandom a Nórskom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, bola uzavretá 26. júla 2010.

               V súlade s článkom 3 Protokolu č. 21
                  7
                o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámia želanie zúčastniť sa na prijatí a uplatňovaní tohto návrhu rozhodnutia Rady do troch mesiacov od jeho prijatia Komisiou.

               V súlade s článkami 1 a 2 Protokolu č. 22
                  8
                o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto návrhu rozhodnutia Rady je článok 82 ods. 1 písm. d) a článok 87 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218 ods. 6 písm. a).

               Na uzatvorenie tejto dohody sa podľa článku 218 ods. 6 písm. a) bodu v) ZFEÚ vyžaduje súhlas Európskeho parlamentu.

               •Subsidiarita (v prípade inej ako výlučnej právomoci)

               V súlade so zásadou subsidiarity stanovenou v článku 5 Zmluvy o Európskej únii možno ciele tejto dohody dosiahnuť iba na úrovni Únie.

               •Proporcionalita

                  V záujme posilnenia medzinárodnej spolupráce v tejto oblasti je mimoriadne dôležité, aby všetci účastníci, ktorí si vymieňajú údaje podľa prümského rámca, zaviedli tie isté technické a procedurálne normy a požiadavky, ako aj normy a požiadavky v oblasti ochrany údajov, s cieľom umožniť rýchlu, účinnú a presnú výmenu informácií. Návrh je v súlade so zásadou proporcionality, pretože nepresahuje rámec nevyhnutný na dosiahnutie cieľov účinnej účasti Švajčiarskej konfederácie na vykonávaní prümských rozhodnutí a forenzného rozhodnutia.

               •Výber nástroja

                  Tento návrh je v súlade s článkom 218 ods. 6 písm. a) ZFEÚ, v ktorom sa stanovuje, že rozhodnutia o medzinárodných dohodách prijíma Rada po udelení súhlasu Európskeho parlamentu.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Rada bola informovaná a uskutočnili sa konzultácie v príslušnej pracovnej skupine Rady (DAPIX). Európsky parlament (výbor LIBE) bol informovaný.

               •Základné práva

                  Dohoda je plne v súlade so základnými právami a zásadami ochrany údajov uvedenými v prümskom rozhodnutí (kapitola 6).

               4.VPLYV NA ROZPOČET

                  V odôvodnení č. 8 dohody sa uvádza, že Švajčiarska konfederácia by mala znášať náklady svojich vlastných orgánov súvisiace s uplatňovaním tejto dohody. V článku 1 ods. 1 dohody sa uvádza zoznam uplatniteľných článkov prümského rozhodnutia vrátane článku 34, v ktorom sa stanovuje, že každý členský štát znáša prevádzkové náklady, ktoré vynaložili jeho orgány pri uplatňovaní tohto rozhodnutia. V článku 1 ods. 4 sa stanovuje podobná povinnosť členských štátov v súvislosti s forenzným rozhodnutím. Tento návrh preto nemá žiadny vplyv na rozpočet Únie.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Vykonávanie dohody vrátane predchádzajúceho hodnotenia Radou a členskými štátmi, ako aj oznámenia a vyhlásenia sú opísané v článku 8 dohody.

               •Podrobné vysvetlenie konkrétnych ustanovení návrhu

               V dohode sa uvádza zoznam ustanovení prümského rozhodnutia, prümského vykonávacieho rozhodnutia a forenzného rozhodnutia, ktoré sa po nadobudnutí platnosti dohody začnú uplatňovať na Švajčiarsku konfederáciu.

               Dohoda tiež obsahuje súbor ustanovení týkajúcich sa jednotného uplatňovania (článok 3), riešenia sporov (článok 4), zmien (článok 5) a oznámení a vyhlásení (článok 8). Zmluvné strany sa zhodli na tom, že spoločne preskúmajú túto dohodu najneskôr do piatich rokov od nadobudnutia jej platnosti (článok 6). Dohoda sa uzatvára na dobu neurčitú, pričom jedna zo zmluvných strán môže od nej kedykoľvek odstúpiť (článok 10).

               2019/0013 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Švajčiarskou konfederáciou o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä jej článok 82 ods. 1 písm. d) a článok 87 ods. 2 písm. a) v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady [XXX] z [XXX]
                  9
                bola Dohoda medzi Európskou úniou a Švajčiarskou konfederáciou o uplatňovaní určitých ustanovení rozhodnutia Rady 2008/615/SVV
                  10
                o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV
                  11
                o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV
                  12
                o akreditácii poskytovateľov forenzných služieb vykonávajúcich laboratórne činnosti podpísaná [XXX], s výhradou jej uzavretia k neskoršiemu dátumu.

               (2)Zlepšenie výmeny informácií v oblasti presadzovania práva v záujme zachovania bezpečnosti v Únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice Únie. Možnosť všetkých členských štátov a Švajčiarskej konfederácie získať vzájomný prístup k vnútroštátnym databázam obsahujúcim súbory s analýzou DNA, systémom identifikácie odtlačkov prstov a údajom o evidencii vozidiel je mimoriadne dôležitá pre posilnenie cezhraničnej spolupráce v oblasti presadzovania práva.

               (3)V súlade s článkom 8 dohody sa niektoré jej ustanovenia predbežne vykonávajú odo dňa jej podpísania.

               (4)Dohoda by sa mala schváliť v mene Európskej únie.

               (5)[V súlade s článkom 3 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámili želanie zúčastniť sa na prijatí a uplatňovaní tohto rozhodnutia.]

               (6)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Švajčiarskou konfederáciou o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (ďalej len „dohoda“).

               Článok 2

               Predseda Rady určí osobu splnomocnenú vydať v mene Európskej únie oznámenie v súlade s článkom 8 ods. 1 dohody s cieľom vyjadriť súhlas Európskej únie s tým, že bude touto dohodou viazaná
                  13
               .

               Článok 3

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)

                        Ú. v. EÚ L 210, 6.8.2008, s. 1.

                     (2)

                        Ú. v. EÚ L 210, 6.8.2008, s. 12.

                     (3)

                        Ú. v. EÚ L 322, 9.12.2009, s. 14.

                     (4)

                        Ú. v. EÚ L 386, 29.12.2006, s. 89.

                     (5)

                        Ú. v. EÚ L 53, 27.2.2008, s. 52.

                     (6)

                        Nariadenie Európskeho parlamentu a Rady (EÚ) č. 603/2013 z 26. júna 2013 o zriadení systému Eurodac na porovnávanie odtlačkov prstov pre účinné uplatňovanie nariadenia (EÚ) č. 604/2013, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov, o žiadostiach orgánov členských štátov na presadzovanie práva a Europolu o porovnanie s údajmi v systéme Eurodac na účely presadzovania práva a o zmene nariadenia (EÚ) č. 1077/2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (prepracované znenie). (Ú. v. EÚ L 180, 29.6.2013, s. 1).

                     (7)

                        Ú. v. EÚ C 202, 7.6.2016, s. 295.

                     (8)

                        Ú. v. EÚ C 326, 26.10.2012, s. 299.

                     (9)

                        Rozhodnutie Rady [XXX] z [XXX] o podpise, v mene Európskej únie, a o predbežnom vykonávaní určitých ustanovení Dohody medzi Európskou úniou a Švajčiarskou konfederáciou o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (Ú. v. EÚ L […], […]. s. […]).

                     (10)

                        Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

                     (11)

                        Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).

                     (12)

                        Rámcové rozhodnutie Rady 2009/905/SVV z 30. novembra 2009 o akreditácii poskytovateľov forenzných služieb vykonávajúcich laboratórne činnosti (Ú. v. EÚ L 322, 9.12.2009, s. 14).

                     (13)

                        Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


               EURÓPSKA KOMISIA
            V Bruseli6. 2. 2019
            COM(2019) 52 final
            2019/0025(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na deviatom zasadnutí Konferencie zmluvných strán Štokholmského dohovoru o perzistentných organických látkach, pokiaľ ide o návrhy na zmeny príloh A a B

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má v mene Únie zaujať na konferencii zmluvných strán Štokholmského dohovoru v súvislosti s plánovaným prijatím rozhodnutí o zmene (dodatkoch) príloh A a B v dôsledku zaradenia ďalších chemikálií a zmeny aktuálnych záznamov.

               2.Kontext návrhu

               2.1.Štokholmský dohovor

               Cieľom Štokholmského dohovoru o perzistentných organických látkach (ďalej len „dohovor“) je ochrana ľudského zdravia a životného prostredia pred perzistentnými organickými látkami (POP). Z dohovoru pre zmluvné strany vyplývajú právne záväzné povinnosti týkajúce sa prijatia opatrení zameraných na eliminovanie alebo obmedzenie výroby a používania POP, ako aj ich dovozu a vývozu. Zmluvné strany sú zároveň povinné prijať opatrenia na obmedzenie alebo eliminovanie únikov v dôsledku  neúmyselnej výroby POP, ako aj únikov POP zo zásob a odpadu.

               Dohoda nadobudla platnosť 24. februára 2004.

               Zmluvnými stranami dohovoru
                  1
                sú Európska únia a jej 27 členských štátov.

               2.2.Konferencia zmluvných strán Štokholmského dohovoru

               Konferencia zmluvných strán, ktorá bola zriadená podľa článku 19 dohovoru, je riadiacim orgánom Štokholmského dohovoru. Tento orgán zvyčajne zasadá každé dva roky s cieľom monitorovať vykonávanie dohovoru. Zároveň skúma chemikálie, ktoré mu na posúdenie predložil výbor pre posudzovanie POP.

               V súlade s článkom 23 dohovoru má každá zmluvná strana jeden hlas. Organizácie regionálnej hospodárskej integrácie (ako EÚ) však využívajú svoje hlasovacie právo s počtom hlasov, ktorý sa rovná počtu ich členských štátov, ktoré sú zmluvnými stranami dohovoru.

               2.3.Pripravovaný akt konferencie zmluvných strán

               Na deviatom riadnom zasadnutí, ktoré sa uskutoční v období od 29. apríla do 10. mája 2019, konferencia zmluvných strán zváži prijatie rozhodnutí o zaradení ďalších chemikálií do zoznamu v prílohe A, B a/alebo C k dohovoru alebo o zmene aktuálnych záznamov v daných prílohách.

               Účelom pripravovaných aktov je zaradenie ďalších chemikálií do zoznamu v prílohe A, B a/alebo C k dohovoru alebo zmena aktuálnych záznamov v daných prílohách. Na dané chemikálie sa v dôsledku ich zaradenia do zoznamu v prílohe A, B a/alebo C budú vzťahovať opatrenia zamerané na eliminovanie alebo obmedzenie ich výroby a používania vrátane obmedzenia alebo eliminovania ich neúmyselných únikov. Cieľom zmeny aktuálnych záznamov je znížiť počet výnimiek z kontrolných opatrení.

               Pripravované akty sa stanú záväznými pre zmluvné strany v súlade s článkom 22 ods. 4 dohovoru, v ktorom sa stanovuje: „Návrh, prijatie a nadobudnutie platnosti dodatkov k prílohe A, B alebo C bude predmetom rovnakého postupu, ako je postup pre návrh, prijatie a nadobudnutie platnosti dodatočných príloh k tomuto dohovoru, okrem toho dodatku k prílohe A, B alebo C, ktorý nenadobudne platnosť pre danú stranu, ktorá predložila vyhlásenie týkajúce sa dodatku k týmto prílohám podľa odseku 4 článku 25. V tomto prípade každý takýto dodatok nadobudne pre danú stranu platnosť na deväťdesiaty deň odo dňa, keď strana uložila u depozitára svoju ratifikačnú listinu, listinu o prijatí, schválení alebo o prístupe k tomuto dodatku.“

               3.Pozícia, ktorá sa má zaujať v mene Únie

               Komisia navrhuje Rade, aby sa rozhodla, že na deviatom zasadnutí konferencie zmluvných strán podporí v mene Únie rozhodnutia týkajúce sa zmeny príloh A a B k dohovoru. Vďaka uvedeným rozhodnutiam sa do zoznamu v prílohe A zaradia ďalšie chemikálie, v dôsledku čoho sa na ne budú vzťahovať povinnosti vyplývajúce z dohovoru, najmä obmedzenie alebo eliminovanie únikov z úmyselnej výroby a používania. Od konferencie zmluvných strán sa zároveň očakáva prijatie rozhodnutia, ktorým sa vypustia alebo zmenia určité výnimky týkajúce sa používania chemikálie, ktorá sa už v prílohe B k dohovoru uvádza.

               Rozhodnutia, ktoré sa konferencii zmluvných strán predkladajú na účely prijatia, vychádzajú z odporúčaní Výboru pre posudzovanie perzistentných organických látok, ktorý je podporným orgánom fungujúcim pod dohľadom konferencie zmluvných strán. Zistilo sa, že chemické látky, ktoré výbor pre posudzovanie POP odporučil zaradiť do zoznamu v prílohe A, spĺňajú kritériá uvedené v prílohe D k dohovoru. Odporúčania výboru pre posudzovanie POP, ktoré sa týkajú vypustenia alebo zmeny výnimiek udelených v súvislosti s používaním chemikálií uvedených v dohovore, vychádzajú z posúdenia dostupných alternatív.

               Je nevyhnutné, aby Únia ako líder v oblasti tvorby environmentálnej politiky opätovne potvrdila svoj globálny záväzok podporovať lepšie vykonávanie mnohostranných environmentálnych dohôd a dodržiavanie príslušných noriem. Patrí sem podpora a vykonávanie odporúčaní prijatých vedeckými pomocnými orgánmi zriadenými na základe predmetných dohôd a dodržiavanie kritérií stanovených v uvedených dohodách, z ktorých dané odporúčania vychádzajú.

               Táto iniciatíva je navyše v súlade s prioritou Junckerovej Komisie, aby sa EÚ stala silnejším globálnym aktérom, s cieľmi udržateľného rozvoja, najmä dobrým zdravím (3) a zodpovednou spotrebou a výrobou (12), ako aj so 7. environmentálnym akčným programom.

               Preto by Únia mala podporiť navrhované rozhodnutia zaradiť dikofol a kyselinu perfluóroktánovú (kyselina pentadekafluóroktánová, PFOA), jej soli a zlúčeniny súvisiace s PFOA do zoznamu v prílohe A. Na tieto chemikálie sa už vzťahujú obmedzenia v zmysle práva Únie, ktoré majú podobný charakter ako obmedzenia vyplývajúce z dohovoru. Nariadením Komisie (ES) č. 2032/2003
                  2
                a rozhodnutím Komisie 2008/764/ES
                  3
                sa zakázalo používanie dikofolu v Únii. Nariadením Komisie (EÚ) 2017/1000
                  4
                sa obmedzilo používanie kyseliny perfluóroktánovej (PFOA), jej solí a zlúčenín súvisiacich s PFOA.

               V rozhodnutí výboru pre posudzovanie POP č. POPRC-14/2 sa odporúča zaradiť do zoznamu kyselinu perfluóroktánovú (PFOA), jej soli a zlúčeniny súvisiace s PFOA s uvedením určitých zvláštnych výnimiek. Toto odporúčanie vychádza z preskúmania informácií, ktoré predložili zmluvné a zainteresované strany vrátane informácií pochádzajúcich z Únie, a odráža sa v ňom potreba ďalej používať PFOA na určité špecifické účely. Niektoré z predmetných zvláštnych výnimiek by boli pre Úniu potrebné, o čom svedčí nariadenie Komisie (EÚ) 2017/1000, v ktorom sa uvádzajú ustanovenia, na základe ktorých sa PFOA môže naďalej používať na určité špecifické účely.

               Únia by mala zároveň podporiť vypustenie alebo zmenu prijateľných účelov a zvláštnych výnimiek týkajúcich sa používania kyseliny perfluóroktánsulfónovej (kyseliny heptadekafluóroktán-1-sulfónovej, PFOS), jej solí a perfluorooktánsulfonylfluoridu (heptadekafluóroktánsulfonylfluorid, PFOSF) v prílohe B. Žiadne prijateľné účely či zvláštne výnimky, ktorých vypustenie sa odporúča, sa už v Únii neuplatňujú.

               Treba stanoviť pozíciu, ktorá sa má zaujať v mene Únie na konferencii zmluvných strán, keďže zmeny príloh A a B budú pre Úniu právne záväzné a budú sa musieť zohľadniť v nariadení (ES) č. 850/2004, ktorým sa v Únii vykonáva Štokholmský dohovor.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  5
               .

               4.1.2.Uplatnenie na tento prípad

               Konferencia zmluvných strán je orgán zriadený dohodou, konkrétne Štokholmským dohovorom o perzistentných organických látkach.

               Akt, ktorý má konferencia zmluvných strán prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 22 ods. 4 Štokholmského dohovoru a bude sa musieť premietnuť do nariadenia Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS
                  6
               . Dôvodom je skutočnosť, že v článku 14 ods. 1 uvedeného nariadenia sa vyžaduje zmena jeho príloh I, II a III vždy pri zaradení látky do zoznamu v dohovore.

               Pripravovaným aktom sa nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 v spojení s článkom 218 ods. 9 ZFEÚ.

               2019/0025 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na deviatom zasadnutí Konferencie zmluvných strán Štokholmského dohovoru o perzistentných organických látkach, pokiaľ ide o návrhy na zmeny príloh A a B

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Štokholmský dohovor o perzistentných organických látkach (ďalej len „dohovor“) nadobudol platnosť 17. mája 2004 a v mene Únie bol uzavretý rozhodnutím Rady 2006/507/ES
                  7
               .

               (2)Štokholmský dohovor sa v Únii vykonáva nariadením Európskeho parlamentu a Rady (ES) č. 850/2004 z 29. apríla 2004
                  8
               .

               (3)Podľa článku 8 dohovoru konferencia zmluvných strán rozhodne, či sa daná chemikália zaradí do zoznamu v prílohe A, B a/alebo C, pričom určí príslušné kontrolné opatrenia.

               (4)Očakáva sa, že na deviatom zasadnutí konferencie zmluvných strán Štokholmskému dohovoru dôjde k prijatiu rozhodnutí o zaradení ďalších chemikálií do zoznamu v prílohe A a o zmene aktuálneho záznamu v prílohe B.

               (5)Je vhodné stanoviť pozíciu, ktorá sa má v mene Únie zaujať na konferencii zmluvných strán, keďže predmetné rozhodnutia budú pre Úniu záväzné.

               (6)V záujme ochrany ľudského zdravia a životného prostredia pred ďalšími únikmi dikofolu a kyseliny perfluóroktánovej (PFOA), jej solí a zlúčenín súvisiacich s PFOA je potrebné obmedziť alebo eliminovať výrobu a používanie týchto chemikálií na celosvetovej úrovni a podporiť ich zaradenie do zoznamu uvedeného v dohovore. Okrem toho je potrebné ďalej obmedzovať alebo eliminovať používanie kyseliny perfluóroktánsulfónovej (PFOS), jej solí a perfluorooktánsulfonylfluoridu (PFOSF), a to vypustením alebo zmenou prijateľných účelov alebo zvláštnych výnimiek, ktoré sa uvádzajú v prílohe B,

               PRIJALA TOTO ROZHODNUTIE:

               Článok 1

               1.Pozícia, ktorá sa má v mene Únie zaujať na deviatom zasadnutí Konferencie zmluvných strán Štokholmského dohovoru, je v súlade s relevantnými odporúčaniami Výboru pre posudzovanie perzistentných organických látok podporiť:

               –zaradenie dikofolu do zoznamu v prílohe A k dohovoru bez zvláštnych výnimiek,

               –zaradenie kyseliny perfluóroktánovej (PFOA), jej solí a zlúčenín súvisiacich s PFOA do prílohy A s uvedením zvláštnych výnimiek pre výrobu polovodičov alebo s nimi súvisiacich elektronických zariadení, fotografických emulzií nanášaných na filmy, textílií odolných voči oleju a vode slúžiacich na ochranu pracovníkov pred nebezpečnými kvapalinami, ktoré predstavujú riziko pre ich zdravie a bezpečnosť, invazívnych a implantovateľných zdravotníckych pomôcok, hasiacej peny na potláčanie pár unikajúcich z kvapalného paliva a na hasenie horiacich kvapalných palív,

               –vypustenie nasledujúcich „prijateľných účelov“ zo záznamu týkajúceho sa kyseliny perfluóroktánsulfónovej  (PFOS) a jej derivátov zo zoznamu v prílohe B k dohovoru: fotosnímkovanie, letecké hydraulické kvapaliny, určité zdravotnícke pomôcky [napr. vrstvy z kopolyméru etyléntetrafluóretylénu (ETFE) a výroba ETFE neprepúšťajúceho röntgenové lúče, diagnostické zdravotnícke pomôcky in vitro a CCD farebné filtre], fotorezistentné a antireflexné nátery pre polovodiče, leptadlo pre viaczložkové polovodiče a keramické filtre,

               –vypustenie nasledujúcich „zvláštnych výnimiek“ zo záznamu týkajúceho sa kyseliny perfluóroktánsulfónovej  (PFOS) a jej derivátov zo zoznamu v prílohe B k dohovoru: fotošablóny v priemyselných odvetviach polovodičových a tekutých kryštálov (LCD), pokovovanie (pokovovanie tvrdými kovmi) a pokovovanie (dekoratívne pokovovanie), elektrické a elektronické súčiastky pre niektoré farebné tlačiarne a farebné kopírovacie zariadenia, insekticídy na boj proti dovezeným červeným mravcom a termitom, produkcia nafty chemickou cestou,

               –zmena „prijateľného účelu“ týkajúceho sa PFOS a jej derivátov v prípade výroby a použitia hasiacej peny s uplatnením „zvláštnej výnimky“ pri používaní hasiacej peny na potláčanie pár unikajúcich z kvapalného paliva a na hasenie horiacich kvapalných palív,

               –zmena „prijateľného účelu“ týkajúceho sa PFOS a jej derivátov v prípade použitia v hmyzových návnadách na boj proti listožravým mravcom druhov Atta spp. a Acromyrmex spp.  v dôsledku zahrnutia sulfuramidu a so spresnením, že „prijateľný účel“ sa týka len poľnohospodárskeho použitia.

               2.Vzhľadom na vývoj na deviatom zasadnutí konferencie zmluvných strán Štokholmského dohovoru môžu zástupcovia Únie po porade s členskými štátmi na základe koordinácie na mieste, a to bez toho, aby k tomu Rada vydávala ďalšie rozhodnutie, odsúhlasiť ďalšie úpravy tejto pozície.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. EÚ L 209, 31.7.2006, s. 1.

                     (2)

                        Nariadenie Komisie (ES) č. 2032/2003 zo 4. novembra 2003 o druhej fáze 10-ročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych prípravkov na trh a ktorým sa mení a dopĺňa nariadenie (ES) č. 1896/2000 (Ú. v. EÚ L 307, 24.11.2003, s. 1).

                     (3)

                        Rozhodnutie Komisie (2008/764/ES) z 30. septembra 2008 o nezaradení dikofolu do prílohy I k smernici Rady 91/414/EHS a odobratí povolení pre prípravky na ochranu rastlín obsahujúce túto látku (Ú. v. EÚ L 262, 1.10.2008, s. 40).

                     (4)

                        Nariadenie Komisie (EÚ) 2017/1000 z 13. júna 2017, ktorým sa mení príloha XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o kyselinu perfluóroktánovú (PFOA), jej soli a látky súvisiace s PFOA (Ú. v. EÚ L 150, 14.6.2017, s. 14).

                     (5)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (6)

                        Ú. v. ES L 158, 30.4.2004, s. 7.

                     (7)

                        Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

                     (8)

                        Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. ES L 158, 30.4.2004, s. 7).